રાણીઓના વર્તન, શૃંગાર અને પ્રેમના મોહને લીધે મત્સ્યેન્દ્ર પોતાના શરીરને પણ ભૂલી ગયા અને રંગ-રાગમાં ડૂબી ગયા. ગુરૂની શોધ કરવા નીકળેલો ગોરક્ષ નામનો મત્સ્યેન્દ્રનો શિષ્ય ફરતાં-ફરતાં ત્યાં આવી ગુરૂને આ મોહમાંથી બ્હાર કાઢવાનો પ્રયત્ન કરે છે. ગોરખ રાણીઓને સંગીત વિદ્યા શીખવવા તેમના અંતઃપુરમાં રહે છે. અને લાગ જોઇને ગોરખે ગુરૂ મછંદરને તત્વબોધ વડે સમજાવ્યા. મછંદરને વિષય વાસના દૂર થાય છે અને એ પોતાના પ્રથમ શરીરમાં પાછા ફરે છે.